Hyttevika

Hyttevika er ei bukt på sørvestsiden av Sør-Spitsbergen, nordvest for Hornsund. Den ligger sørvest i Wedel Jarlsberg Land, innenfor Dunøyane, og under Gullichsenfjellet. Bukta er lang og smal, og avgrenses i nord mot Nottinghambukta av Kvartsittodden, og i sør mot Steinvika av Sæterdalsneset. Det er Dunøysundet som avgrenser bukta i vest mot Dunøyane og havet.

Her ble det i den norske fangstperioden i mellomkrigstiden oppført en hovedstasjon av en ekspedisjon som Claus Andersen sendte ut. Hytta het «Claus Anderen-hytta» og ble oppført i 1907 som den første norske fangststasjonen i Hornsund-området. Området inngikk i Fangstfelt 3 (Nordre Hornsund).Gustav Rossnes, Norsk overvintringsfangst på Svalbard 1895-1940, Norsk polarinstitutt Meddelelser nr 127 1993, side 41. A.K. Orvin besøkte hytta i august 1936. Den har vært brukt av mange fangstfolk, som blant andre Wanny Woldstad.Kulturminneplan for Svalbard 2013-2023  - Sysselmannen på Svalbard, Rapport 1/2013, side 57.

Sør for Hyttevika, på den såkalte Russepynten som avslutter Steinvika mot sør, ligger en hustuft etter en russisk pomorhytte.

Sysselmesteren på Svalbard fører utvidet oppsyn og vedlikehold av anlegget, som inngår i de 50 mest prioriterte kulturminnene på Svalbard.Kulturminneplan for Svalbard 2013-2023  - Sysselmannen på Svalbard, Rapport 1/2013, side 87-91.

Referanser

Eksterne lenker
 Stedets oppslag i Stadnamn på Svalbard (med kart) - Norsk polarinstitutt.
 Norsk fangststasjon, beskrivelse i Riksantikvarens kulturminnesøk.

Kategori:Wedel Jarlsberg Land
Kategori:Kulturminner på Svalbard
Kategori:Norske fangststasjoner på Svalbard
Kategori:Bukter på Svalbard